სიღნაღის მუნიციპალიტეტის მერის, მალხაზ ბეგიაშვილის ანგარიში სიღნაღის მუნიციპალიტეტის საკრებულოს, 2022 წელს შესრულებული სამუშაოს შესახებ

საკრებულოს წევრებო, ქალბატონებო და ბატონებო,

როგორც მოგეხსენებათ საქართველოს კანონის „ადგილობრივი თვითმმართველობის კოდექსი“ შესაბამისად მე, როგორც მერი, ვალდებული ვარ საკრებულოს წარვუდგინო წელიწადში ერთხელ გაწეული მუშაობის შესახებ ანგარიში. ამჯერად წარმოგიდგენთ 2022 წელს გაწეული მუშაობის შესახებ ანგარიშს.

 გაწეული მუშაობა **საფინანსო-საბიუჯეტო სფეროში**

 სიღნაღის მუნიციპალიტეტის 2022 წლის **ადგილობრივი ბიუჯეტის** შემოსავლების გეგმა იყო 26768.9 ათას ლარი, საიდანაც ქონების გადასახადია 4030.0 ათასი ლარი, ფაქტიურმა შემოსავალმა შედგინა 4389,3 ათასი ლარი. (გეგმის შესრულება - 108,9%).

* სხვა შემოსავლების გეგმა იყო 471.6 ათას ლარით,

ფაქტიური შესრულება - 1289,2 ათასი ლარი, (გეგმის შესრულება 273,4%).

* დღგ-ს გეგმა იყო 7560.0 ათას ლარი, ფაქტიურმა შემოსავალმა შეადგინა 7646,6 ათასი ლარი, (გეგმის 101%).

შემოსავლებიდან მიზნობრივმა ტრანსფერმა შეადგინა გეგმით 710.0 ათასი ლარი, ფაქტიურად შემოვიდა 698.1 ათასი ლარი. სხვაობა გამოიწვია საჯარო სკოლების ინფრასტრუქტურული პროექტების ეკონომიამ.

2022 წლის ბიუჯეტის შემოსულობების გეგმა შეადგენდა 29890.9 ათას ლარს, **ფაქტიურმა შემოსულობამ** შეადგინა 28103.2 ათასი ლარი, გეგმის 94 %.

არაფინანსური აქტივების კლების გეგმა იყო 3122,0 ათასი ლარი, **ფაქტიურად** შემოვიდა 687,7 ათასი ლარი, 22%.

ადგილობრივი შემოსავლების ძირითადი ნაწილი მოდის მიწის ქონების გადასახადის სახით, წლიური გეგმა შეადგენს 2715,0 ათას ლარს, **ფაქტიურად შემოსულია 3006,8 ათასი ლარი, 110%.**

* კერძოდ სასოფლო-სამეურნეო დანიშნულების მიწის გადასახადი შემოსულია 2875,5 ათასი ლარი, არასასოფლო-სამეურნეო დანიშნულების მიწის გადასახადი შემოსულია 131,3 ათასი ლარი.

დანარჩენი გადასახადები მოდის საწარმოთა ქონებაზე, ბანკის %, ჯარიმა-საურავებზე, პრივატიზებასა და სხვადასხვა მოსაკრებელზე.

* რაც შეეხება ბიუჯეტის ხარჯვით ნაწილს, შრომის ანაზღაურების მუხლი 2022 წელს გეგმით გათვალისწინებული იყო 2845,8 ათასი ლარი. ფაქტიურად 12 თვეში გაიხარჯა 2549,0 ათასი ლარი, გეგმასა და ფაქტს შორის არსებული **სხვაობა გამოწვეულია ვაკანსიების არსებობით.** (7 ვაკანსია) შტატგარეშე თანამშრომლების ანაზღაურებამ 2022 წელს შეადგინა 162,3 ათასი ლარი.

ბიუჯეტის მნიშვნელოვანი ნაწილი იხარჯება **ა(ა)ი.პ- ების სუბსიდიაზე:**

* სკოლამდელი განათლების დაფინანსება დაგეგმილი იყო 2813,0 ათასი ლართ, ფაქტიურად გაიხარჯა 2551,4 ათასი ლარი;
* მოსწავლე ახალგაზრდობის სახლის გეგმა 94,6 ათასი ლარი, ფაქტიურმა ხარჯმა შეადგინა 89,6 ათასი ლარი;
* სსიპ “სიღნაღის მუნიციპალიტეტის კომპლექსური სასპორტო სკოლის " გეგმა იყო 334,0 ათასი ლარი, ფაქტიურმა ხარჯმა შეადგინა 314,9 ათასი ლარი;
* სსიპ “სიღნაღის მუნიციპალიტეტის სახელოვნებო სკოლების გაერთიანება" დაგეგმილია 397,7 ათასი ლარით, ფაქტიურად გაიხარჯა 356,1 ათასი ლარი;
* ა(ა)იპ “სიღნაღის მუნიციპალიტეტის სახელოვნებო და საგანმანათლებლო მომსახურების ცენტრი” დაგეგმილია 303,8 ათასი ლარით, ფაქტიურად გაიხარჯა 283,9 ათასი ლარი;
* ა(ა)იპ სიღნაღის მუნიცნიპალიტეტის „კულტურისა და ხელოვნების ცენტრი” გეგმა 396,5 ათასი ლარი, ფაქტიურად გაიხარჯა 378,8 ათასი ლარი;
* საზოგადოებრივი ჯანდაცვის მომსახურება - დაგეგმილია 69,0 ათასი ლარი, ფაქტიურად გაიხარჯა 62,6 ათასი ლარი;
* ა(ა)იპ ,,სიღნაღის მუნიციპალიტეტის უფასო სასადილო“ დაგეგმილია 235,3 ათასი ლარით, ფაქტიურად გაიხარჯა 228,7 ათასი ლარი;
* ა(ა)იპ ,,კომუნალური-1" დაგეგმილი იყო 1610.5 ათასი ლარი, ფაქტიურად გაიხარჯა 1469,7 ათასი ლარი.

2022 წელს სოციალური უზრუნველყოფის ხარჯები დაგეგმილი იყო 734,8 ათასი ლარით, ფაქტიურად, 12 თვეში გაიხარჯა 640,8 ათასი ლარი - 87,2%.

ინფრასტრუქტურის მშენებლობის, რეაბილიტაციის და ექსპლოატაციის ხარჯების გეგმამ 2022 წელს შეადგინა 26043,9 ათასი ლარი, ფაქტიურად გაიხარჯა 17498,7 ათასი ლარი.

**სხვაობა გამოწვეულია გარდამავალი პროექტებით, რომელმაც შეადგინა 7600,0 ათასი** ლარი, ასევე დაგეგმილი იყო მაღაროს ახალგაზრდული ცენტრის მშენებლობა 325,1 ათასი ლარით, რაზეც ტენდერი არ შედგა.

 2022 წლის ბიუჯეტში **პრიორიტეტი** მიენიჭა ინფრასტრუქტურულ პროექტებს, მათ შორის გზების, მინი სპორტული მოედნების, პარკების და სკვერების მოწყობა-რეაბილიტაციას და სხვა მოსახლეობისთვის მნიშვნელოვან საკითხებს.

სხვადასხვა ფონდებისა და პროგრამების საშუალებით, ასევე ადგილობრივი ბიუჯეტის დაფინანსებით სულ განხორციელდა **82 164 158** ლარის ღირებულების **ინფრასტრუქტურული** პროექტი.

2022 წელს **რეგიონული განვითარების ფონდის და ადგილობრივი ბიუჯეტის** თანადაფინანსებით სულ განხორციელდა **14 613 744** ლარის ღირებულების პროექტები:

**ქ. სიღნაღი:** 1. წმინდა ნინოს ქუჩაზე პარკინგისა და საყრდენი კედლის მოწყობა **495 793** ლარი,

2. 112–თან მისასვლელი ს/გზის , საბავშვო ბაღთან მისასვლელი ს/გზის, დადიანის N23 კორპუსის ეზოს და ჭავჭავაძის N3 სახლთან მისასვლელი ს/გზის სარეაბილიტაციო სამუშაოები **91 476** ლარი.

3. სასაფლაოს გზების რეაბილიტაცია **426 787** ლარი.

4. ერეკლე II-ს ქუჩის შესახვევისა და სარაჯიშვილის ქუჩის ს/გზის სარეაბილიტაციო სამუშაოები **262 679** ლარი.

5. წმ. გიორგის ქუჩის ს/გზის სარეაბილიტაციო სამუშაოები **396 560** ლარი,

6. ახალი მინი სპორტული მოედნის მოწყობის სამუშაოები **489 580** ლარი,

**ქ. წნორი:** 1. ჭავჭავაძე, სიხაშვილი, არსენა და მეგობრობის ქუჩის ს/გზის რეაბილიტაცია **2 495 508** ლარი,

2. სააკაძის ქუჩისა, სააკაძის I შესახვევის, რუსთაველის II შესახვევის და აღმაშენებლის III შესახვევის გზების რეაბილიტაცია **499 481** ლარი,

3. ბროწლიანის დასახლებაში მინი სპოსტული მოედნის მშენებლობა **95 721** ლარი,

4. ასანურის დასახლებაში, სიხაშვილის ქუჩის გზის, სიხაშვილის ჩიხების, სიხაშვილის და რუსთაველის ქუჩების დამაკავშირებელი გზის რეაბილიტაცია **2 095 608** ლარი.

**სოფ. ანაგა:** 1. სოფ. ანაგაში სასაფლაოს (ე.წ. ღვთისმშობლის) გზის რეაბილიტაცია **250 093** ლარი,

2. სოფ. ანაგაში ბაიდარაანთ უბნის გზის რეაბილიტაცია **243 102** ლარი.

**სოფ. ვაქირი:** 1. კოპალას სასაფლაოს გზის რეაბილიტაცია **224 435** ლარი,

2. ჯანაანთ უბნის ს/გზის სარეაბილიტაციო სამუშაოები **590 111** ლარი.

**სოფ. მაშნაარი:** 1. სოფლის ცენტრალური ს/გზის სარეაბილიტაციო სამუშაოები **493 723** ლარი.

2. ზოია რუხაძის ქუჩის გზის რეაბილიტაცია **531 944** ლარი,

3. გორგასალის ქუჩის სარეაბილიტაციო სამუშაოები **732 791**ლარი.

სოფ. ბოდბისხევი: 1. სადალაქოს უბნის და საწყობების უბნის გზების რეაბილიტაცია **669 779** ლარი.

**სოფ. ჯუგაანი:** 1. ,,დოლაანთ’’ უბნის ს/ გზის რეაბილიტაცია **198 217** ლარი.

2. ჩომაკოაანთ უბანში ს/გზის სარეაბილიტაციო სამუშაოები **380 593** ლარი.

**სოფ. ტიბაანი:** 1. სოფლის ბოლოს ს/გზის რეაბილიტაცია **612 965** ლარი,

2. საკრებულოს და საბავშო ბაღის ს/გზის სარეაბილიტაციო სამუშაოები **85 774** ლარი. **სოფ. ილიაწმინდა:** 1. სასაფლაოს უბნის ს/გზის რეაბილიტაციის სამუშაოები **602 416** ლარი.

**სოფ. ქვ. მაღარო:** 1. სპორტული დარბაზის მშენებლობა **391 383** ლარი,

2. ფოთოლაანთ უბნის ს/გზის სარეაბილიტაციო სამუშაოები **638 378** ლარი,

**სოფ. ქვ. ბოდბე:** 1. მინდვრის დამაკავშირებელი ხიდის მშენებლობა **398 364** ლარი.

**სოფ. ხორნაბუჯში:** 1. მინი-სპორტული მოედნის მშენებლობა **118 037** ლარი.

**სოფ. ნუკრიანი:** მინი სტადიონის მოწყობის სამუშაოები **102 446** ლარი.

2022 წელს **ევრო კავშირის დაფინანსებით და ადგილობრივი ბიუჯეტის თანადაფინანსებით** განხორციელდა **5 885 362** ლარის ინფრასტრუქტურული სამუშაოები .

1. ქ. წნორში ევდოშვილის ქუჩაზე კულტურისა და დასვენების პარკის სამშენებლო სამუშაოები 1 997 143 ლარი.
2. სიღნაღი - ქვ. მაჩხაანის( სიღნაღი-ქედელი-ბოდბისხევი) დამაკავშირებელი ტურისტული საავტომობილო გზის რეაბილიტაცია 3 888 219 ლარი.

2022 წლის **სოფლის მხარდაჭერის პროგრამის** ფარგლებში სიღნარის მუნიციპალიტეტი ინფრასტრუქტურული პროექტების გასნსახორციელებლად სულ დაფინანსდა **340 000** ლარით, რასაც დაემატა ადგილობრივი ბიუჯეტის თანადაფინანსება **67 263** ლარი (სულ 407263) .

1. სოფ. ბოდბის სასაფლაოს შემოღობვა 16084 ლარი,

2. სოფ. ერისიმედის სპორტ. კლუბის რეაბილიტაცია 12046 ლარი,

3. სოფ. ილიაწმინდაში გზისპირა მოსაცდელების მოწყობა 16324 ლარი,

4. სოფ. ნუკრიანში, ამბულატორიის რეაბილიტაცია 20050 ლარი,

5. სოფ. ქვემო ბოდბის სასაფლაოს შემოღობვა 20158 ლარი,

6. სოფ. ზემო მაღაროში სასაფლაოს შემოღობვა 12045 ლარი,

7. სოფ. ქვემო მაჩხაანის სასაფლაოს შემოღობვა 16084 ლარი,

8. სოფ. ძველი ანაგის სკვერის რეაბილიტაცია 20111 ლარი,

9. სოფ. ანაგაში გარე განათების მოწყობა 24486 ლარი,

10. სოფ. ვაქირში გარე განათების მოწყობა 25622 ლარი,

11. სოფ. საქობოში გარე განათების მოწყობა 24717 ლარი,

12. სოფ. მაშნაარში გარე განათების მოწყობა 20238 ლარი,

13. ქ. წნორში გარე განათების მოწყობა 29934 ლარი,

14. სოფ. ბოდბისხევში გარე განათების მოწყობა 29989 ლარი,

15. სოფ. ჯუგაანში გარე განათების მოწყობა 24529 ლარი,

16. სოფ. ხირსაში გარე განათების მოწყობა 17627 ლარი,

17. სოფ. ყარღაჯში გარე განათების მოწყობა 10043 ლარი,

18. სოფ. ხორნაბუჯში გარე განათების მოწყობა 11451 ლარი,

19. სოფ. ტიბაანში გარე განათების მოწყობა 33117 ლარი,

20. სოფ. ქვემო მაღაროში გარე განათების მოწყობა 22603 ლარი.

მიმდინარე წელს აღნიშნული დაფინანსების ფარგლებში სოფლებში სხვადასხვა უბნები განათდა 17 350 გრძ. მეტრის მონაკვეთზე.

**საქართველოს განათლებისა და მეცნიერების სამინისტროს სსიპ საგანმანათლებო და სამეცნიერო ინფრასტრუქტურის განივთარების სააგენტოს 524 794** ლარის ოდენობისდაფინანსებით :

 1. ქ. წნორში მიმდინარეობს III საჯარო სკოლის სრული რეაბილიტაცია 477 444 ლარის ღირებულებით.

2. სიღნაღის მუნიციპალიტეტის სოფ. ბოდბისხევის საჯარო სკოლისა და საქობოს საჯარო სკოლის სააქტო დარბაზის სარეაბილიტაციო სამუშაოების გაგრძელება 47 530 ლარის ღირებულებით.

**მაღალმთიანი დასახლებების განვითარების ფონდიდან** სიღნაღის მუნიციპალიტეტის მერიას გამოეყო **711 040** ლარი, რაც გადანაწილდა შემდეგნაირად:

1. სოფ. ნუკრიანში მიმდინარეობს „კალოები“-ს სკოლასთან მისასვლელ გზაზე ხიდის მშენებლობა 66 947 ლარის ღირებულებით,
2. სოფ. ნუკრიანში მიმდინარეობს სპორტული დარბაზის მშენებლობა 445 837 ლარის ღირებულებით,
3. სოფ. ნუკრიანის #17 საბავშო ბაღის ფილიალის ეზოს კეთილმოწყობა 81 278 ლარი,
4. სოფ. ბოდბეში #23 საბავშო ბაღის ფილიალის ეზოს კეთიმოწყობა 116 978 ლარი,

**სტიქიის შედეგების სალიკვიდაციო ღონისძიებების განხორციელებისთვის** სიღნაღის მუნიციპალიტეტს გამოეყო **273 202** ლარი.

1.სოფელ საქობოში მრავალბინიანი საცხოვრებელი სახლის და სოფელ ბოდბისხევში მზრუნველობა მოკლებულ მოხუცთა თავშესაფრის, სტიქიის შედეგად დაზიანებული სახურავების სარეაბილიტაციო სამუშაოები 192 236 ლარი.

2.სოფ. მაშნაარის საბაშვო ბაღის სახურავის სარეაბილიტაციო სამუშაოები 62 207 ლარი.

3. გიორგი მაზიაშვილის, ჯუბა უსუფაშვილის, ნანა ბეჟაშვილის, ნელი ბახტურიძეს,

 ქეთევან რაიბულის, ლალი მახარაშვილის საცხოვრებელი სახლების სტიქიის შედეგად დაზიანებული სახურავების რეაბილიტაციისთვის 18 759 ლარის ღირებულების მასალების შესყიდვა.

**სიღნაღის მუნიციპალიტეტის მერიის ადგილობრივი ბიუჯეტით** მიმდინარე წელს განხორციელდა **623 486** ლარის ღირებულების ინფრასტრუქტურული სამუშაოები:

1. ქ. სიღნაღში "უფასო სასადილოს " სარეაბილიტაციო სამუშაოები 43273 ლარი,
2. ქ. სიღნაღში სტიქიის შედეგად 112-ის შენობასთან დაზიანებული სანიაღვრე ჭის რეაბილიტაციის და ქსელის აღდგენის სამუშაოები 41 299 ლარი,
3. ქ. სიღნარში საზოგადოებრივი ტუალეტების სარეაბილიტაციო სამუშაოები 12 625 ლარი,
4. ქ. სიღნაღში აღმაშენებლის N 13-ში ყოფილი პოლიკლინიკის შენობის რეაბილიტაცია 12 578 ლარი,
5. ქ. წნორში უფასო სასადილოს რაბილიტაცია 66 611 ლარი,
6. სოფ. საქობოში მინი სპორტული მოედნის მოწყობა 101 111 ლარი,
7. სიღნაღის მუნიციპალიტეტის ტერიტორიაზე ვიდეომეთვალყურეობის კამერების განთავსების ადგილებში სპეციალური გამაფრთხილებელი ნიშნების მოწყობა 17 799 ლარი,
8. ვაქირის #6, ანაგის#7, ტიბაანის#12, ხორნაბუჯის#14, ხირსის#26, ნუკრიანის #17,18,20, ზ/ბოდბის #23, ქვ. მაჩხაანის #13, სოფ. საქობოსა და ანაგის #8 საბავშო ბაღების ფილიალებში ცენტრალური გათბობის სისტემის მონტაჟი 409 721 ლარი,
9. ვაქირის სამუსიკო სკოლის საპირფარეშოს მშენებლობა 19 580 ლარი.

**მუნიციპალური განვითარების ფონდის** დაფინანსებით **განახლებული რეგიონების პროგრამის** ფარგლებში გადმოცემული გრანტის და სიღნაღის მუნიციპალიტეტის თანადაფინანსებით **ქ. სიღნაღში** მიმდინარეობს **50 ფასადის** სარეაბილიტაციო სამუშაოები **594 042** ლარი ღირებულებით.

ქ. სიღნაღში მიმდინარეობს სარაჯიშვილის და ჭავჭავაძის ქუჩების სრული რეაბილიტაცია **4 568 072** ლარის ღირებულებით,

 აღნიშნული ფონდის დაფინანსებით სოფ. ძვ. ანაგაში და სოფ. ქვ. ბოდბეში მიმდინარეობს საბავშვო ბაღების მშენებლობა **6 809 488** ლარის ღირებულებით.

 სოფ. ქვემო მაჩხაანში დასრულდა საჯარო სკოლის მშენებლობა **1 896 668** ლარის ღირებულებით.

 ქ. წნორში მიმდინარეობს მრავალფუნქციური სპორტული დარბაზის მშენებლობა

**2 111 999** ლარის ღირებულებით.

 ქ. წნორში მიმდინარეობს ქიზიყის ქუჩაზე ს/გზის სარეაბილიტაციო სამუშაოები

**2 618 888** ლარის ღირებულებით.

სიღნაღის მუნიციპალიტეტის შემდეგ სოფლებში : ანაგა, ვაქირი, მაშნაარი, საქობო, ბოდბისხევი, ჯუგაანი, ტიბაანი, ქვ. ბოდბე, ქვ. მაღარო, ქ. მაჩხაანი, ფანიანი, ილიაწმინდა, ხირსა, ყარღაჯი, ხორნაბუჯი, ნუკრიანი, ზ. მაღარო, ზ. ბოდბეში, შპს „გაერთიანებული წყალმომარაგების კომპანია“ ანხორციელებს **წყალმომარაგების** სისტემის მშენებლობა **40 526 110** ლარის ღირებულებით.

 **ქონების მართვისა და განკარგვის მიმართულებით,**

**2022 წელს** მუნიციპალიტეტის საკუთრებაში დარეგისტრირდა სულ **10** (ათი) ობიექტი:

1. სოფელ ბოდბისხევში მდებარე 2212 კვ.მ ფართობის არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობა, ს.კ 56.05.49.021.
2. სოფელ ძვ. ანაგაში მდებარე 170 კვ.მ ფართობის არასასოფლო-სამეურნეო დანიშნულების მიწის ნაკვეთი ს.კ 56.08.55.009.
3. სოფელ ძვ. ანაგაში მდებარე 5905 კვ.მ ფართობის არასასოფლო-სამეურნეო დანიშნულების მიწის ნაკვეთი ს. კ 56.08.55.152.
4. ქ. წნორიში, თავისუფლების ქუჩა N11-ში მდებარე 731 კვ.მ ფართობის არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობა N1. ს.კ 56.04.52.049.
5. ქ. წნორში, ევდოშვილის ქუჩაზე მდებარე 150 კვ.მ. არასასოფლო-სამეურნეო დანიშნულების მიწის ნაკვეთი, ს.კ. 56.04.51.407.
6. ქ. წნორში, თავისუფლების ქუჩა N11-ის მიმდებარედ 42 კვ.მ არასასოფლო-სამეურნეო დანიშნულების მიწის ნაკვეთი. ს.კ 56.04.52.655.
7. სოფელ საქობოში მდებარე 36359 კვ.მ არასასოფლო-სამეურნეო დანიშნულების მიწის ნაკვეთი ს.კ 56.03.60.163.
8. ქ. წნორში, ქიზიყის ქუჩა N1-ის მიმდებარედ 54 კვ.მ არასასოფლო-სამეურნეო დანიშნულების მიწის ნაკვეთი ს.კ 56.04.61.037.
9. ქ. სიღნაღში, ბეჟანიშვილის ქუჩის მიმდებარედ 200 კვ.მ არასასოფლო-სამეურნეო დანიშნულების მიწის ნაკვეთი ს.კ 56.14.42.657.
10. სოფელ ქვემო მაღაროში 4205 კვ.მ არასასოფლო-სამეურნეო დანიშნულების მიწის ნაკვეთი ს.კ 56.11.45.374.

აქედან 5 ობიექტი გადმოცემულ იქნა **უსასყიდლოდ** სახელმწიფოს მიერ, ხოლო 1 - სოფელ ძვ. ანაგაში მდებარე 170 კვ.მ ფართობის არასასოფლო-სამეურნეო დანიშნულების მიწის ნაკვეთი, ს.კ 56.08.55.009, მუნიციპალიტეტს გადაეცა ფიზიკური პირის მიერ **ჩუქების** ხელშეკრულების საფუძველზე.

ამავე პერიოდში სახელმწიფოს გადაეცა სოფ. ბოდბისხევში არსებული მუნიციპალური ქონება ს.კ: 56.05.49.014. (საცხოვრებელი სახლი შემდგომში ფ. პავლიაშვილის ოჯახზე სიმბოლურ ფასად-1 ლარად გადაცემის მიზნით), სოფ. ქვემო მაღაროში მდებარე 2 კვ.მ არასასოფლო-სამეურნეო დანიშნულების მიწის ნაკვეთი მასზე განთავსებული ჭაბურღილით ს.კ:56.11.42.323, სოფ. ქვემო მაღაროში მდებარე 61 კვ.მ არასასოფლო-სამეურნეო დანიშნულების მიწის ნაკვეთი, მასზე განთავსებული ჭაბურღილით ს.კ:56.11.42.275, სოფ. ხორნაბუჯის ამბულატორია, ს.კ:56.20.51.005.01.500, სოფ. საქობოს ამბულატორია, ს.კ:56.03.56.013, სოფ. ქვემო მაჩხაანის ამბულატორია, ს.კ:56.09.43.297, სოფ. ილიაწმინდის ამბულატორია, ს.კ:56.12.42.651, სოფ. მაშნაარის ამბულატორია, ს.კ:56.03.59.396, სოფ. ვაქირში მდებარე შენობა ნაგებობა ს.კ: 56.02.53.120, სოფ. ბოდბისხევში მდებარე 793 კვ.მ არასასოფლო-სამეურნეო მიწის ნაკვეთი ს.კ: 56.05.49.004, სოფ. ერისიმედში მდებარე შენობა-ნაგებობაში 95.59 კვ.მ ფართი, ს.კ:56.39.41.094.01/500, სოფ. ხირსაში მდებარე შენობა-ნაგებობაში 34.93 კვ.მ ფართი ს.კ: 56.20.50.287.01/500.

აუქციონის წესით გაიყიდა 3300 ცალი კრამიტი ვენედიკი და მისი ელემენტები (გაყიდვის საფასური-7930 ლარი), ქ. წნორში მდებარე 64 კვ.მ არასასოფლო-სამეურნეო დანიშნულების მიწის ნაკვეთი, ს.კ56.04.61.009. (7 980 ლარი), **იჯარით** სარგებლობაში გაიცა სოფ. ილიაწმინდაში მდებარე შენობის მეორე სართულზე არსებული 73.5 კვ.მ ფართობის ოთახი ს.კ 56.12.42.650(ქირის წლიური საფასური 2 200ლ), ამავე წესით მოხდა სოფ. ჯუგაანში მდებარე ამორტიზირებული შენობის დემონტაჟი და დემონტაჟის შედეგად მიღებული ვარგისი მასალების პრივატიზება ს.კ 56.06.51.136. (საფასური-16 200ლ), ფაეტონი (საფასური-1 900 ლ)

აუქციონის წესით ქონების პრივატიზებით შემოვიდა სულ **34 010** ლარი.

მიმდინარეობს **მუშაობა** თვითმმართველობის საკუთრებაში არსებული, საჯარო საქმიანობისთვის **გამოუსადეგარი უძრავი ქონების დასაზუსტებლად.** რის შემდეგაც მოხდება ასეთი ობიექტების ჩამონათვალის საჯარო სივრცეებში, აგრეთვე მუნიციპალიტეტის ინტერნეტ გვერდებზე გამოქვეყნება ინვესტორების დასაინტერესებლად.

სისტემატიურად ვთანამშრომლობთ სახელმწიფო სტრუქტურებთან სახელმწიფო საკუთრებაში არსებული უძრავი ქონების განკარგვის საკითხებზე. საანგარიშო პერიოდში მათი უშუალო ჩართულობით შესწავლილ იქნა სახელწიფო საკუთრებაში არსებული **170-ზე** მეტი უძრავი ქონების განკარგვასთან დაკავშირებული საკითხი.

შესაბამისი სამსახურის მიერ ტარდება ღონისძიებები მრავალბინიან სახლებში მცხოვრები იმ მოქალაქეების დასადგენად, რომლებსაც არ გააჩნიათ მართლზომიერი სარგებლობის დამადასტურებელი დოკუმენტაცია (თავის დროზე არ გაცემულა, დაიკარგა ან ვერ ხდება მოძიება), რის გამოც ვერ ახერხებენ საცხოვრებელი ფართების არსებული წესით რეგისტრაციას. გაწეული მუშაობის შედეგად ცენტრალური ხელისუფლების შესაბამისი სტრუქტურების მხარდაჭერით ხირსაში მცხოვრებ ამგვარი ბინებით მოსარგებლე 27 ოჯახს სახელმწიფომ სიმბოლურ ფასად -1 ლარად საკუთრებაში გადასცა საცხოვრებელი.

აღნიშნულ პერიოდში გაფორმდა **იჯარის სამი, უზურფრუქტის ორი, ქირავნობის ექვსი, ჩუქების ერთი, თხოვების ორი ხელშეკრულება,** შეწყდა იჯარის რვა ხელშეკრულება, მ.შ. ვადის ამოწურვის გამო-4, ვალდებულებების შეუსრულებლობის გამო-2, მოიჯარის მოთხოვნის საფუძველზე-1, მოიჯარის გარდაცვალების გამო-1.

2022 წელს 31 დეკემბრის მდგომარეობით მოქმედებდა იჯარის 45 ხელშეკრულება. აღნიშნულ პერიოდში იჯარის ქირის გადასახადებიდან შემოვიდა 94 334.58 ლ. ასევე, პირგასამტეხლოს სახით საურავის კოდზე შემოსულია 615 ლარი. (გასული წელს **იჯარის ქირის სახით შემოვიდა 90 136.08 ლარი).**

მუნიციპალური ქონების განკარგვისას (პრივატიზების, იჯარით გაცემის) ობიექტის საბაზრო ღირებულების, აგრეთვე სხვა სახის საექსპერტო მომსახურების ხარისხობრივი უზრუნველყოფის მიზნით **მუნიციპალიტეტის მერია თანამშრომლობს სსიპ ლევან სამხარაულის სახელობის სასამართლო ექსპერტიზის ეროვნულ ბიუროსთან.**

აღნიშნულ პერიოდში მომზადდა I, II, III და IV კვარტალის სტატისტიკური ანგარიში მშენებლობაზე გაცემული ნებართვების, დამთავრებული და დაუმთავრებელი მშენებლობების შესახებ, ასევე, ყოველკვირეულად წარმოებს მონაცემების შეგროვება, მშენებლობაზე გაცემული ნებართვების, ნებართვებიდან შემოსული მოსაკრებლების და გაყიდული ობიექტებიდან მუნიციპალიტეტის ბიუჯეტში შემოსული თანხების.

საანგარიშო პერიოდში განხორციელდა საკრებულოს, მერიის სამსახურებისა და ტერიტორიული ორგანოების საკანცელარიო საქონლით მომარაგება და განაწილება ბიუჯეტით დაგეგმილ ასიგნებათა ფარგლებში. მიღებული და განაწილებულია 3470 ლარის საკანცელარიო საქონელი, სატრანსპორტო საშუალებებისთვის შეკეთება/ტექნიკური მომსახურეობის მიზნით გახარჯულია 26559 ლარი, ავტომობილების საბურავების შეძენის მიზნით გახარჯულია 3481,60 ლარი, შეძენილია და განაწილებულია 2675 ლარის კარტრიჯი, საოფისე ტექნიკის ხარჯმა შეადგინა-4056.5 ლარი, შეძენილია 74671 ლარის კომპიუტერული ტექნიკა (23 პერსონალური კომპიუტერი, 3 ლეპტოპი, 34 პრინტერი).

სახელმწიფო შესყიდვების კუთხით,

სიღნაღის მუნიციპალიტეტის მერია სახელმწიფო **შესყიდვებს** ახორციელებს ,,საქართველოს კანონით სახელმწიფო შესყიდვების შესახებ’’ და ,,სახელმწიფო შესყიდვების სააგენტოს თავმჯდომარის 2017 წლის 14 ივნისის #12 ბრძანებისა და 2015 წლის 17 აგვისტოს #13 ბრძანების შესაბამისად, ვებგვერდი spa.ge-ს საშუალებით.

მუნიციპალიტეტის ბიუჯეტიდან გამომდინარე დგება შესყიდვების გეგმა, ადგილობრივ, და ცენტრალური ბიუჯეტის დაფინანსებიდან.

* შესყიდვის გეგმა შედგენილია შესაბამისი კოდების მიხედვით, სამუშაოებზე, მომსახურებაზე და მიწოდებაზე.
* მუნიციპალიტეტის მერიის მიერ 2022 წლის განმავლობაში **გამოცხადდა 121 ელექტრონული** ტენდერი. ამ პერიოდის განმავლობაში არ შედგა 38 ტენდერი, სატენდერო კომისიის გადაწყვეტილებით შეწყვეტილია 4 ტენდერი, უარყოფითი შედეგით დასრულდა 7 ტენდერი.
* აღნიშნული პერიოდის განმავლობაში გაფორმდა **149 ხელშეკრულება სახელმწიფო შესყიდვების შესახებ**.
* 2022 წლის განმავლობაში **კონსოლიდირებული** ტენდერის ფარგლებში სიღნაღის მუნიციპალიტეტმა ხელშეკრულება გააფორმა 1 58 418 ლარის საწვავის შეძენაზე სს ,,ვისოლ პეტროლიუმ ჯორჯია’’-სთან, საბურავების შეძენაზე 6 492 ლარი და აკუმულატორების შესყიდვაზე 1 364 ლარი შპს ,,თეგეტა რითეილითან“, მოსწავლეთა ტრანსპორტით მომსახურებაზე შპს ,,თაიმსერვისთან ‘’ 182 362 ლარზე.

გამარტივებული შესყიდვის საშუალებით გადაუდებელი აუცილებლობით შესყიდვების სააგენტოს მიერ გაცემული ნებართვის საფუძველზე გაფორმდა ხელშეკრულება ი/მ თათია კაჭკაჭიშვილთან უკრაინის მოქალაქეებისთვის საკვები პროდუქტების მიწოდებაზე 10 000 ლარზე, სახელმწიფო და საზოგადოებრივი მნიშვნელობის ღონისძიების ფარგლებში გაფორმდა ხელშეკრულება შპს ,,ნიუ სითისთან“ ბოდბისხევში არსებული მზრუნველობამოკლებულ მოხუცთა თავშესაფრის შენობის სახურავის და საქობოში, ათლეტთან მდებარე ორი საცხოვრებელი კორპუსის სახურავის სარეაბილიტაციო სამუშაოებზე თანხით 1 92 236 ლარი.

**ტურიზმის, საგარეო ურთიერთობის და საერთაშორისო პროექტების განყოფილება** ჩართული იყო **სიღნაღი-ქვემო მაჩხაანის** დამაკავშირებელი გზის საპროექტო განაცხადზე მუშაობაში. გაწეული მუშაობის შედეგად მიღებულია **დაფინანსება 3 888 220 ლარის** ოდენობით. **(ევროკავშირიდან** მიღებული გრანტი).

განყოფილების მუშაობის შედეგად მიღებულ იქნა 15 000 ლარის **გრანტი** მუსიკალური ინსტრუმენტების განახლების მიზნით კულტურის სამინისტროს მიერ გამოცხადებულ კონკურსში.

ტურიზმთან და საფესტივალო პროგრამებთან დაკავშირებით გამოცდილების გაზიარების მიზნით მერია თანამშრომლობს იაპონურ დონორ ორგანიზაცია JICA-სთან.

განახლდა ინფორმაციული ბაზები ტურისტული ობიექტების შესახებ.

მიმდინარეობს მუშაობა ეროვნული არქივიდან და სხვა წყაროებიდან ქ. სიღნაღთან დაკავშირებული ინფორმაციების მოძიების, ფოტო არქივის შექმნის და გაელექტრონების მიზნით.

მუნიციპალიტეტი აქტიურად აგრძელებს დამეგობრებულ ქალაქებთან თანამშრომლობას ეკონომიკურ და კულტურულ სფეროში.

მუნიციპალიტეტში **კულტურული სფეროს განვითარების** ხელშეწყობითა და ამ მიზნით შესაბამისი ღონისძიებების განხორციელების მიზნით მერიის სამსახური უზრუნველყოფს კულტურის, განათლების, სპორტისა და ახალგაზრდულ საქმეთა სფეროში მუნიციპალური პროგრამების შემუშავებასა და განხორციელებას, ხელს უწყობს, მუნიციპალიტეტში კულტურული ტრადიციების მხარდაჭერას, განვითარებასა და კულტურული დონის ამაღლებას, ასევე ცხოვრების ჯანსაღი წესის პოპულარიზაციას, საზოგადოების აქტიურ ჩართულობას სპორტულ ცხოვრებაში, სპორტული მიღწევების გაუმჯობესებას, ახალგაზრდების გააქტიურებასა და სამოქალაქო აქტივობებში ჩართვას, ახალგაზრდული ინიციატივების წახალისებას.

სამსახური განსაზღვრულია ოთხი საშტატო ერთეულით.

**მონიტორინგს უწევს მუნიციპალიტეტის მიერ დაფუძნებულ იურიდიულ პირებს** (განათლების, სპორტისა, კულტურის, ახალგაზრდობის საკითხებში) :

ა(ა)იპ სიღნაღის მუნიციპალიტეტის **სპორტის განვითარების ცენტრი,** ა(ა)იპ სიღნაღის მუნიციპალიტეტის **სკოლამდელი სააღმზრდელო დაწესებულება,** ა(ა)იპ სიღნაღის მუნიციპალიტეტის **სკოლისგარეშე დაწესებულება-მოსწავლე ახალგაზრდობის სახლი,** ა(ა)იპ სიღნაღის მუნიციპალიტეტის **კულტურის და ხელოვნების ცენტრი,** ა(ა)იპ სიღნაღის მუნიციპალიტეტის **სახელოვნებო და საგანმანათლებლო მომსახურეობის ცენტრი,** ა(ა)იპ სიღნაღის მუნიციპალიტეტის **სამუსიკო, სახელოვნებო სკოლებიას გაერთიანება.**

ღონისძიებები, რომელიც განხორციელდა საანგარიშო პერიოდში:

ბიძინა კვერნაძის სახელის უკვდავსაყოფად სიღნაღში დაფუძნდა მისი სახელობის საერთაშორისო ფესტივალი. ფესტივალის დაარსების მთავარი მიზანი ახალგაზრდა კომპოზიტორთა აღმოჩენა, ხელშეწყობა და სამომავლოდ, მათი შემოქმედების წარმოჩენაა. ბიძინა კვერნაძის სახელობის ფესტივალი ყოველწლიურად გაიმართება. 13 აგვისტოს ქალაქ სიღნაღში ზაფხულის ღამის ფესტივალი გაიმართა. მთელი დღის განმავლობაში სიღნაღში თანამედროვე მხატვართა ნამუშევრების და უნიკალური კახური ღვინის გამოფენა-გაყიდვა მიმდინარეობდა. საღამო კი კონცერტით დასრულდა. ფესტივალში მონაწილეობა საქართველოში და მსოფლიოში აღიარებულმა ქართველმა მუსიკოსებმა მიიღეს.

**წელს პირველად,** 21 აგვისტოდან 26 აგვისტომდე ქალაქ სიღნაღში, საქართველოს პარლამენტის წევრის, დავით სონღულაშვილის ინიციატივით, საქართველოს კულტურის, სპორტისა და ახალგაზდრობის სამინისტროს , სიღნაღის მუნიციპალიტეტის მერიის და საქართველოს ეროვნული მუზეუმის ორგანიზებით ჩატარდა **არტ-ფესტივალი**. ფესტივალის ფარგლებში, ცნობილი მხატვრები და მოქანდაკეები ქმნიდნენ ხელოვნების ნიმუშებს, რომლებიც გამოიფინა სიღნაღის ეროვნულ მუზეუმში. ასევე ჩატარდა პოეზიის საღამო, ქორეოგრაფიული და ფოლკლორული ანსამბლების კონცერტები, თვითნასწავლი და მოყვარული მხატვრების და ფოტოგრაფების ნამუშევრების გამოფენა. 26 აგვისტოს, ფესტივალი დასრულდა გალა-კონცერტით. აღნიშნულ ფესტივალს დიდი გამოხმაურება მოჰყვა, რომლის შედეგად ა.ა(ი).პ სამუსიკო სახელოვნებო სკოლების გაერთიანებაში **შეიქმნა ხელოვნების განყოფილება, სადაც ხატვას სწავლობს 20 მოსწავლე.**

წელს ახალი ფესტივალი **„ფიროსმანია სიღნაღში“** დაფუძნდა. ფესტივალი საქართველოს ეროვნული მუზეუმისა და სიღნაღის მუნიციპალიტეტის მერიის ორგანიზებით ჩატარდა. სიღნაღის მუნიციპალიტეტის მერიასა და საქართველოს ეროვნულ მუზეუმს შორის ურთიერთთანამშრომლობის მემორანდუმი გაფორმდა. შეთანხმება ნიკო ფიროსმანის შემოქმედებისადმი მიძღვნილი ფესტივალის "ფიროსმანია სიღნაღში" შემდგომი განვითარებისთვის თანამშრომლობას ითვალისწინებს. მნიშვნელოვანია , რომ ფესტივალის ფარგლებში, ნიკო ფიროსმანის მონუმენტი ( მოქანდაკე გიორგი წულაძე) გაიხსნა ქ. სიღნაღში.

საქართველოს პრემიერ მინისტრის ინიციტივით სიღნაღში ახალი ყოველწლიური ღვინის ფესტივალი **,,ღვინის დღეები საქრთველოში“** გაიმართა. ღონისძიება სხვადასხვა შემეცნებით აქტივობებს მოიცავდა: კერამიკაზე მოხატვის მასტერკლასები, ექსკურსიები სიღნაღის მარნებში,კოსტიუმირებული მსახიობების მსვლელობა, შემეცნებითი ინტერაქტიული გამოფენა,,8000 წლიანი უწყვეტი ტარადიცია“, დღის ბოლოს გაიმართა დასკვნითი კონცერტი.

სიღნაღის მუნიციპალიტეტმა მონაწილეობა მიიღო რეგიონულ ფესტივალში ,, ჭაჭა“. სადაც მოწყობილი გვქონდა თემატური კუთხე, წარმოდგენილი იყო ფერმერების, გლეხების, მცირე მარნების ნაწარმი, ფესტივალის მიზანია ყურძნის ჭაჭისაგან დამზადებული არაყის როგორც დაცული რეგისტრირებული გეოგრაფიული აღნიშვნის პოპულარიზაცია.

11 დეკემბერს, ქალაქ თბილისის **სახელმწიფო კონსერვატორიაში** კახეთის სალოტბარო სკოლების კონცერტი **„გაცოცხლებული წარსული“** გაიმართა. ღონისძიებაში მონაწილეობა სიღნაღის მუნიციპალიტეტის ა(ა)იპ სახელოვნებო და სამუსიკო სკოლების გაერთიანების ტრადიციული მუსიკის განყოფილების მოსწავლეებმა მიიღეს. სიღნაღში ტრადიციული მუსიკის განყოფილება 2021 წელს დავით სონღულაშვილის ინიციატივით დაარსდა. ამჟამად სალოტბარო გუნდში **90 მოსწავლე** ირიცხება.

სამსახურმა ერთი წლის განმავლობაში მუნიციპალიტეტში არსებული მუსიკალური და ქორეოგრაფიული ანსამბლების მონაწილეობით სხვადასხვა კულტურული აქტივობის ჩატარება შეძლო, მათ შორის, ქალაქის ღირსშესანიშნავი თარიღების აღნიშვნა. მერიისა და სამსახურის აქტიური მხარდაჭერით, სიღნაღის მუნიციპალიტეტის პროფესიულმა ანსამბლმა ,,ლაშქრული“ მონაწილეობა მიიღო ბათუმის შავი ზღვის ხელოვნების საერთაშორისო ფესტივალზე, რომელიც საქართველოს პარლამენტის კულტურის კომიტეტის თავმჯდომარის ელისო ბოლქვაძისა და UNESCO-ს მხარდაჭერით გაიმართა. ანსამბლი „ლაშქრული“ მაყურებლის წინაშე „აფხაზური“, „ქალ-ვაჟთა მთიულური“ და „მოხეური“ ცეკვებით წარდგა და დიდი მოწონება დაიმსახურა.

თურქეთში, კაბადოკიაში, 20022 წ 11 მაისს საფუძველი ჩაეყარა ახალ ქართულ-თურქულ ფესტივალს ART&ASK-ს, სადაც მიწვეული სიღნაღის კულტურის ცენტრთან არსებული ქორეოგრაფიული ანსამბლი,,ათინათი“. რომლის ტრნსპორტის ხარჯები სრულად სიღნაღის მუნიციპალიტეტმა დააფინანსა.

ანზორ ერქომაიშვილის სახელობის ცენტრის ინიციატივითა და საქართველოს კულტურის, სპორტისა და ახალგაზრდობის სამინისტროს მხარდაჭერით ჩატარდა „საქართველოს ფოლკლორის ფესტივალი, სადაც მონაწილეობა მიიღო სიღნაღის ქორეოგრაფიულმა ანსამბლმა „ლაშქრული“ და ფოლკლორულმა ანსმბლმა, „მრავალჟამიერი“, აღნიშნულ ფესტივალში გაიმარჯვა სიღნაღის მუნიციპალურმა ანსამბმლმა ,,ლაშქრული“.

საანგარიშო პერიოდში **სიღნაღის თეატრის დასმა სპექტაკლი „ მოხეტიალე დასი“** წარადგინა ესპანეთში, ბარსელონას საერთაშორისო ფესტივალზე, სადაც **საუკეთესო სპექტაკლის პრიზი,** გრანპრი დაიმსახურა, თესალონიკსა და ათენში კი საქართველოდან მხოლოდ სიღნაღის თეატრის დასია მიწვეული საქართველოსა და საბერძნეთს შორის დიპლომატიური ურთიერთობის დამყარებიდან 30-ე წლისთავზე, ეგიდით , ,,ქართული კულტურის დღეები საბერძნეთში.’’ აქ ისინი ,,სიკვდილი და ქალწული“-ის ჩვენებას გამართავენ.

აღსანიშნავია, **ახალგაზრდების განათლების მიმართულებით განხორციელებული აქტივობები:** სიღნაღში შეიქმნა **დებატების** კლუბი, ჩვენი მიზანია ხელი შევუწყოთ როგორც ახალგაზრდებში, ასევე ზრდასრულებში გამართული და დასაბუთებული მსჯელობისთვის საჭირო ცოდნისა და უნარების განვითარებას.

ჩატარდა მხიარულთა და საზრიანთა სასკოლო ჩემპიონატი, რომელშიც მუნიციპალიტეტის **14 საჯარო სკოლოს გუნდი** იღებდა მონაწილეობას, ფინალურ ტურნირში შერჩეულმა გუნდმა მონაწილეობა მიიღო რეგიონულ ტურში, სადაც დაიკავა მეორე ადგილი. ჩატარდა ინტელექტუალური თამაში **„რა?,სად? როდის?“,** რომელშიც ჩართული იყო 16 საჯარო სკოლის გუნდი, საგაზაფხულო სერია შედგებოდა ხუთი თამაშისგან, ფინალური შეხვედრა გაიმართა 23 ივნისს. გაიმარჯვა სოფ. ტიბაანის საჯარო სკოლის გუნდმა ,,White Tigers’’“.დეკემბრში გაიმართა ფინალური ტური. სადაც გაიმარჯვა ილიაწმინდას საჯარო სკოლის გუნდმა ,,გრიფონი“. გამარჯვებული გუნდი მონაწილეობას მიიღებს რეგიონულ ტურნირში.

სამსახურს ახალგაზრდებთან მჭიდრო შემოქმედებითი კონტაქტი აქვს ღვაწლმოსილ მოქალაქეთა განვლილი გზის განზოგადებისა და დაფასების (იუბილეები, შეხვედრები, ხსოვნისადმი მიძღვნილი ღონისძიებები და ა.შ) მიზ ნით . ასევე, ხელს უწყობს შშმ პირთა ინტეგრირებას საზოგადოებაში კულტურულ ღონისძიებაზე მოწვევისა და დასწრების სახით.

ა(ა)იპ სიღნაღის მუნიციპალიტეტის სახელოვნებო და საგანმანათლებლო მომსახურების ცენტრის ბალანსზე ამჟამად არსებობს **ორი ახალგაზრდული ცენტრი - ვაქირის და ზემო ბოდბის**. აქვე მოგახსენებთ, რომ 2023 წლიდან იგეგმება ხსენებული ახალგაზრდული ცენტრების დატვირთვა სხვადასხვა აქტივობებით.

სამსახური მნიშვნელოვან ყურადღებას უთმობს კადრების გადამზადებას, კვალიფიკაციის ამაღლების მიზნით სამსახურის თანამშრომლებს გავლილი გვაქვს არაერთი ტრენინგი, ამ ეტაპზე მთელი ყურადღება მიმართულია ბაღების ავტორიზაციისაკენ. **სკოლამდელ სააღმზრდელო დაწესებულებაში უკვე გადამზადებულია 26 აღმზრდელ-პედაგოგი და 2 ფსიქოლოგი.**

როგორც მოგეხსენებათ, ბაღების დიდ ნაწილში ჯერ კიდევ განმავითარებელი რესურსები არასაკმარია, ამიტომ 24 ბაღისთვის შეძენილია **53,330 ლარის** ღირებულების სათამაშოები, რომელიც ბაღებს ახალი სასწავლო **წლის დასაწყისში** გადაეცათ.

კარგი პრაქტიკა დაინერგა მუნიციპალიტეტში **გრანტების** მოზიდვის მიმართულებით. კერძოდ, ა(ა.ი.)პ ,,სიღნაღის მუნიციპალიტეტის სამუსიკო (სახელოვნებო) სკოლების გაერთიანებამ“ კონკურსში- ,,სამუსიკო სასწავლებელში ინსტრუმენტების განახლების’გამარჯვებით შეიძინა ოთხი აკუსტიკური და ერთი ციფრული პიანინო.

მოგეხსენებათ, რომ ახალგაზრდებთან მუშაობა მუნიციპალიტეტისთვის პრიორიტეტულია, ამ მიზნით ვთანამშრომლობთან არასამთავრობო სექტორთან და მუნიციპალიტეტის აქტიურ ახალგაზრდებთან.

გენერალ მაზნიაშვილის სახელობის ახალგაზრდული ლეგიონის და სიღნაღის მუნიციპალიტეტის თვითმმართველობის ერთობლივი ორგანიზებით, სიღნაღელი ახალგაზრდებისთვის საბაზისო სალაშქრო-სამხედრო მომზადების კურსი ჩატარდა. კურსი 2 თვის განმავლობაში გრძელდებოდა 6 აგვისტოდან 17 სექტემბრის ჩათვლით, მთლიანობაში 7 ლექცია და 8 საველე გასვლა განხორციელდა, რომლის შედეგად მონაწილეებმა ძალიან მნიშვნელოვანი ცოდნა და უნარ-ჩვევები შეიძინეს.

2022 წელს უნიციპალიტეტში სამსახურის ორგანიზებით ჩატარდა:

* ქალთა დღისადმი მიძღვნილი ღონისძიება;
* 9 აპრილი- დამოუკიდებლობის დღისადმი მიძღვნილი ღონისძიება;
* 14 აპრილი - დედაენის დღისადმი მიძღვნილი ღონისძიება;
* 9 მაისი- მეორე მსოფლიო ომში დაღუპულთა გახსენება;
* 18 მაისს სიღნაღის მუნიციპალიტეტში აღინიშნა ეროვნული სამოსის დღე;
* 26 მაისი-საქართველოს დამოუკიდებლობის დღისადმი მიძღვნილი ღონისძიება;
* 8 აგვისტო - გმირი გოგა აბრამიშვილის გახსენება.
* სახალწლო ღონისძიება ქალაქ წნორში

ფულადი ჯილდო გადაეცათ სიღნაღის მუნიციპალიტეტის საჯარო სკოლების წარჩინებულ მოსწავლეებს, ოქროსა და ვერცხლის მედალოსნებს.

სიღნაღში ჩატარდა 8 ფესტივალი და ღონისძიება, რომელთა საერთო დანახარჯია 52.200 ლარი.

მუნიციპალიტეტს ბევრი წარმატებული სპორტსმენი ჰყავს, მათ შორის, მსოფლიო ჩემპიონი **შოთა ბეჟაშვილი და ცოტნე ბეჟაშვილი,** რომელიც კიდევ ერთხელ, წელს, უკვე მესამედ გახდა ევროპის ჩემპიონი წოლჭიმში. გოგონათა შორის ძიუდოში საქართველოს ჩემპიონი კი ახალგაზრდა გოგონა, ლუდმილა ფერაძე, გახდა.

ქალაქ წნორში გაიმართა კიკ-ბოქსინგის **რესპუბლიკური** ტურნირი, მასში მონაწილეობა **55-მა** სპორტსმენმა მიიღო. სულ ჩატარდა 25 ორთაბრძოლა. **პირველი** გუნდური ადგილი დაიკავა **წნორის კიკბოქსინგის სექციამ,** რომელსაც გამარჯვებულის თასი გადაეცა.

2022 წლის 13 აგვისტოს დაიწყო საფეხბურთო ჩემპიონატი ,,მოყვარულთა თასი 2022’’ -

ის რეგიონალური ეტაპი, სადაც სიღნაღის მიუნიციპალიტეტის სოფელ ტიბაანის

ფეხბურთის გუნდმა მიღო მონაწილეობა.

ყურადღების მიღმა არ უნდა დარჩეს ქალაქ სიღნაღში გრანდიოზულად აღნიშნული საახალწლო ღონისძიება. მადლობას ვუხდი საქრთველოს პრემიერ-მინისტრს ინიციატივისთვის, მის ორგანიზატორებს, თვითოულ ჩვენს თანამშრომელს, მათზე დაკისრებული პასუხისმგებლობის გულისხმიერად შესრულებისთვის.

სიღნაღის მუნიციპალიტეტის მერის უფლებამოსილება ხორციელდება მერიაში შექმნილი ცხრა სტრუქტურული ერთეულიის მიერ. (1) ადმინისტრაციული სამსახური (საზოგადოებასთან ურთიერთობისა და ადამიანური რესურსების მართვის განყოფილება; მოქალაქეთა მომსახურებისა და საქმისწარმოების განყოფილება; მერის წარმომადგენელთა საქმიანობის კოორდინაციის განყოფილება;), 2) იურიდიული სამსახური (სამართლებრივი უზრუნველყოფის განყოფილება; ზედამხედველობისა და ადგილობრვი მოსაკრებლების ადმინისტრირების განყოფილება), 3) შიდა აუდიტის სამსახური, 4) კულტურის, განათლების, სპორტისა და ახალგაზრდულ საქმეთა სამსახური, 5) ეკონომიკის სამსახური (ქონების მართვისა და მატერიალურ ტექნიკური უზრუნველყოფის განყოფილება; შესყიდვების განყოფილება; ტურიზმის, საგარეო ურთიერთობის და საერთაშორისო პროექტების განყოფილება), 6) ინფრასტრუქტურის, სივრცითი მოწყობის, მშენებლობის,არქიტექტურისა და ძეგლთა დაცვის სამსახური (ინფრასტრუქტურის განყოფილება; სივრცითი მოწყობის, მშენებლობის,არქიტექტურისა და ძეგლთა დაცვის განყოფილება) 7) საფინანსო-საბიუჯეტო სამსახური (სახაზინო და ბუღალტრული აღრიცხვის განყოფილება; ბიუჯეტის დაგეგმარების განყოფილება) 8)ჯანმრთელობის დაცვისა და სოციალური მომსახურების სამსახური, (ბავშვთა უფლებათა დაცვის განყოფილება; ჯანმრთელობისა და სოციალური მომსახურების განყოფილება ) 9) სამხედრო აღრიცხვის გაწვევის და მობილიზაციის სამსახური).

სულ მუნიციპალიტეტის მერიაში **დასაქმებულია** 112 ადამიანი. მათ შორის, 3 პოლიტიკური თანამდებობის პირი, 62 პროფესიული საჯარო მოხელე, 38 ადმინისტრაციული ხელშეკრულებითა და 9 შრომითი ხელშეკრულებით დასაქმებული პირი.

მოქმედი კანონმდებლობით, მერიის დებულებითა და მუნიციპალიტეტის სხვა სამართლებრივი აქტებით განსაზღვრული ფუნქციების განხორციელებას მერიაში უზრუნველყოფს **ადმინისტრაციული სამსახური.** ადამიანური რესურსების მართვის კუთხით, მნიშვნელოვანი ყურადღება ექცევა ახალგაზრდების შერჩევას, მათ დასაქმებას. 2022 წელს მერიაში დასაქმებული 10 საჯარო მოხელიდან, ახალგაზრდაული ასაკისაა 7.

მუნიციპალიტეტში მიმდინარე თუ დაგეგმილი პროექტი, პრობლემა, კულტურული თუ სოციალური აქტივობა და ა.შ. ქვეყნდება სოციალური ქსელის ოფიციალურ გვერდსა და საიტზე ყოველდღიურად. სოციალური ქსელის საშუალებით აქტიური კომუნიკაცია გვაქვს მუნიციპალიტეტის აქტიურ მოქალაქეებთან.

**მოქალაქეთა მომსახურებისა და საქმისწარმოების განყოფილება მოქალაქეებს ემსახურება ყოველდღიურ რეჟიმში,** როგორც ადგილზე, ასევე ელექტრონული ფოსტის საშუალებით. არცერთ მოქალაქეს არ შეჰქმნია დაბრკოლება მუნიციპალიტეტში არსებული სერვისებით სარგებობის კუთხით. 2022 წელს მერთან მიღებაზე 200-მდე მოქალაქე მოვიდა, თითოეულ მათგანს შესაძლებლობების ფარგლებში გაეწია დახმარება. 2022 წელს განყოფილების მიერრეგისტრირებულია სულ 22 481 დოკუმენტი, შემოსული კორესპონდეცნია - 9 338, გასული - 4 704, შიდა სამსახურებრივი კორესპონდენცია - 5 847, ბრძანება - 2 212.

აუცილებლად უნდა აღინიშნოს **მერის წარმომადგენელთა** საქმიანობა მუნიციპალიტეტის საერთო საქმეში შეტანილი წვლილის გამო. სიღნაღის მუნიციპალიტეტში 14 ადმინისტრაციული ერთეულია, თითოეულ ადმინისტრაციულ ერთეულში მერს ჰყავს წარმომადგენელი და სპეციალისტი. ისინი მოქალაქეებს ემსახურებიან მათზე დაკისრებული ფუნქცია-მოვალეობის ფარგლებში. აქტიურად თანამშრომლობენ მერიის სტრუქტურულ ერთეულებთან და სხვა უწყებებთან.

2022 წელს სიღნაღის მუნიციპალიტეტის 8 სოფელში მიმდინარეობს საჯარო რეესტრის ეროვნული სააგენტოს მიერ რეგისტრირებული ქუჩებისთვის **სახელის** მინიჭების პროცესი. წარმომადგენლებმა იმუშავეს კომისიაში, სადაც, ასევე, ჩართულები იყვნენ მაჟორიტარი დეპუტატები და აქტიური, მაღალი პასუხისმგებლობის მქონე მოქალაქეები. საკითხი გაგზავნილია რეგიონალური განვითარებისა და ინფრასტრუქტურის სამინისტროში და თებერვლის თვეში მიღებული იქნება სამთავრობო დასკვნა.

მიმდინარე წლის მარტში პრემიერ მინისტრ ირაკლი ღარიბაშვილის ინიციატივით, მთავრობამ სოციალური შემწეობის მიმღებ შრომისუნარიან პირებზე ორიენტირებული **დასაქმების** პროგრამა დაიწყო. დასაქმდა **300-ზე მეტი** ბენეფიციარი,რომლებიც ზრუნავენ სკვერების სისუფთავეზე, ცენტრალური გზების მიმდებარე ტერიტორიების, სანიაღვრეების, სასაფლაოების მოვლაზე და ა.შ.

მერის წარმომადგენლებმა უზრუნველყვეს მოსახლეობის ინფორმირება და ხელი შეუწყეს მათ დასაქმებას. მუდმივად აკონტროლებენ დასაქმებულთა მიერ შესრულებული სამუშაოს ხარისხს.

სიღნაღის მუნიციპალიტეტის **მერიის ჯანდაცვისა და სოციალურ საკითხთა სამსახურის სოციალური პაკეტით** 2022 წელს შემოვიდა **2 853** განცხადება, ისარგებლა **2 677** მოქალაქემ, რომელზეც გაიცა **762 412**.24 ლარი.

კერძოდ:

სამედიცინო დახმარების მუხლი (751 ბენეფიციარი) -**377 891.74ლარი;**

იძულებით გადაადგილებულ პირთა სოციალური დაცვა (11 ბენეფიციარი) - **1 150 ლარი;**

შშმ პირთა სოციალური დაცვა (442 ბენეფიციარი) - **54 540 ლარი;**

ოჯახებისა და ბავშვების სოციალური დაცვა (151 ბენეფიციარი) - **30 600 ლარი;**

განსაკუთრებული საჭიროების მქონე პირთა ერთჯერადი სოც. დახმარება ( 1049 ბენეფიციარი) – **143 220 ლარი;**

ომისა და სამხედრო ძალების ვეტერანთა სოციალური დაცვის მუხლი - (60 ბენეფიციარი)-**9 250 ლარი;**

მარტოხელა და მარჩენალდაკარგული მშობლის სოციალური დაცვა (36 ბენეფიციარი) –

**4 600 ლარი;**

ხანძრებისა და სტიქიური მოვლენებით მოყენებული ზარალისათვის ოჯახების დახმარება (21 ბენეფიციარი) – **47 673 ლარი;**

სოც. დაუცველი სტუდენტების, ობოლი და მრავალშვილიანი ოჯახის სტუდენტების დახმარება (26 ბენეფიციარი) – **28 687.50 ლარი;**

დაზიანებული საცხოვრებელი სახლის აღსადგენად ფინანსური დახმარება-(6 ოჯახი) -

**17 900 ლარი;**

100 წლის უხუცესთა სოც.დახმარება - (4 ბენეფიციარი ) – **800 ლარი;**

დიალეზის სახელმწიფო პროგრამით მოსარგებლე მოქალაქეებზე ყოველთვიურად გაცემული თანხა (სულ - 32 ბენეფიციარი) – **36 000 ლარი;**

უსახლკარო ოჯახებიის ქირით გაყვანა ( 6 ოჯახი) - **1 900 ლარი;**

დედის დღესთან დაკავშირებით დახმარება ( 82 მრავალშვილიანი დედა) სულ - **8 200 ლარი.**

2022 წლის 31 დეკემბერს, ახალი წლის დღესასწაულთან დაკავშირებით, ამანათები გადაეცა ქ. სიღნაღსა და ქ. წნორში დაცვის პოლიციას, საპატრულო პოლიციას, სახანძრო-სამაშველო სამსახურს, სასწრაფო სამედიცინო დახმარების ცენტრსა და მერიის დაცვის სამსახურს (სულ **10 ამანათი);** სიღნაღის მუნიციპალიტეტში არსებულ მოხუცთა, შშმ პირთა სადღეღამისო და დღის ცენტრებს - სულ **7 ამანათი:** ( ააიპ ბროწლიანის სათნოების სახლი, მოხუცთა პანსიონატი „ბეთელი“, სათემო ცენტრი „თაობათა კერა“ (1 ფილიალი), სიღნაღის რეგიონის სოციალურად უმწეოთა თერაპიის კავშირი-„QEDELI”, „სიღნაღის შეზღუდული შესაძლებლობის მქონე პირთა მშობელთა კავშირი“, შშმ პირთა დღის ცენტრი „რუნა“);

საახალწლო ამანათები გადაეცა, ასევე, მარტოხელა (31 ოჯახი), მარჩენალდაკარგულ (55 ოჯახი) და მრავალშვილიან ოჯახებს (96 ოჯახი) სულ - **182 ოჯახი.**

აღნიშნულ ამანათებზე დახარჯულია **13 683 ლარი.**

ქ. სიღნაღსა და ქ. წნორის უპოვართა და უშოვართა სასადილოს **207 ბენეფიციარს** ახალი წლის დღესასწაულთან დაკავშირებით, გაეწია ფინანსური დახმარება 50 ლარის ოდენობით, როგორც საახალწლო საჩუქარი, სულ - **116 ოჯახი - 10 350 ლარი.**

2022 წელს სიღნაღის მუნიციპალიტეტის **სამხედრო აღრიცხვის გაწვევის** და მობილიზაციის სამსახურში პირველად სამხედრო აღრიცხვაზე აყვანილ იქნა 2005 წელს დაბადებული **159 ჭაბუკი.**

2022 წელს სიღნაღის მუნიციპალიტეტის ტერიტორიაზე დარიგდა 67 შეტყობინება (უწყება). კომისიამ შეარჩია 22 წვევამდელი რომელთა ტრანსპორტირება მოხდა ქალაქ თბილისში შემკრებ გამანაწილებელ პუნქტზე.

 აქედან 11 წვევამდელი ჩაირიცხა სამხედრო სამსახურში

2 წვევამდელი გაიგზავნა გამოკვლევაზე;

2 წვევამდელს მიეცა გადავადება ჯანმრთელობის მდგომარეობის გამო 1 წლამდე;

7 წვევამდელი გახდა შეზღუდულად ვარგისი.

432 წვევამდელი მიეკუთვნა კატეგორიას, რომლებსაც კანონით არ ეკუთვნოდათ სავალდებულო სამსახურში გაწვევა, მათ შორის დედისერთები, ცოლშვილიანები, სტუდენტები, გადაიხადა მოსაკრებელი 2000 ლარი და მიეცათ გადავადება.

სამხედრო აღრიცხვაზე აყვანილ იქნა **129 რეზერვისტი,** რომლებსაც შეუსრულდა 27 წელი.

39 წვევამდელს მიეცა დროებითი სამხედრო მოწმობა (სამხედრო ბილეთის შემცვლელი).

106 წვევამდელზე გაიცა წვევამდელის სამხედრო სააღრიცხვო მოწმობა.

2022 წელს ჯარიდან დათხოვნილი 42 რეზერვისტი დადგა სამხედრო აღრიცხვაზე.

შესაბამისი მიზეზების გამო აღრიცხვიდან მოიხსნა 10 რეზერვისტი.

მერიის მუშაობის კანონიერებისა და ეფექტიანობის უზრუნველსაყოფად შექმნილია შიდა აუდიტის სამსახური, რომელიც თავის საქმიანობას წარმართავს „სახელმწიფო შიდა ფინანსური კონტროლის“ შესახებ საქართველოს კანონის მიხედვით და ასევე მუნიციპალიტეტის მერის მიერ დამტკიცებული სამსახურის დებულების მიხედვით. კანონმდებლობიდან გამომდინარე **შიდა აუდიტი** არის დაწესებულების საქმიანობის გაუმჯობესებისა და მისი მიზნების მიღწევის უზრუნველყოფისკენ მიმართული დამოუკიდებელი, ობიექტური და საკონსულტაციო საქმიანობა, რომელიც სისტემატიზებული, დისციპლინებული მიდგომით აფასებს და აუმჯობესებს რისკის მართვის, კონტროლისა და მმართველობითი პროცესის ეფექტიანობას და მიმართულია დაწესებულების ამოცანების სრულყოფილად შესრულებისკენ.

**შიდა აუდიტი ახდენს მოვლენების შეფასებას და ამ შეფასებაზე დაყრდნობით შეიმუშავებს რეკომენდაციებს და შემდგომში ახორციელებს მისი შესრულების მონიტორინგს.** შიდა აუდიტის სამსახური მოქმედებს შიდა აუდიტის სტანდარტების, სუბიექტის დებულების და სახელმწიფო შიდა კონტროლის დეპარტამენტის (ჰარმონიზაციის ცენტრის) მიერ გამოცემული სხვა საჭირო მეთოდოლოგიური ინსტრუქციების შესაბამისად.

შიდა აუდიტის სამსახური მოქმედებს, სამსახურის ხელმძღვანელის მიერ საანგარიშო წლის დასაწყისში შედგენილი წლიური გეგმის მიხედვით, ასევე 2021-2023 წლების სტრატეგიული გეგმის მიხედვით, რომლებიც დამტკიცებულია მუნიციპალიტეტის მერის მიერ. შიდა აუდიტის სამსახურმა დამტკიცებული წლიური გეგმის მიხედვით **2022 წელს ჩაატარა ექვსი ობიექტის შესაბამისობის აუდიტი.**

შესამოწმებელ ობიექტთან აუდიტორული შემოწმების დაწყებამდე აუდიტორის მიერ ხდება წინასწარი კვლევა. კვლევის საბოლოო მიზანია შიდა აუდიტის ობიექტზე სრული წარმოდგენის შექმნა, მიზნების გაცნობა და რისკების შეფასების საფუძველზე შიდა აუდიტორული შემოწმების ძირითადი მიზნების, მასშტაბისა და შემოწმების ღონისძიებების განსაზღვრა. წინასწარი კვლევისას ჩვენს მიერ ძირითადად გამოყენებულია სამართლებრივი აქტები, კანონმდებლობა და სხვადასხვა რეგულაციები, წინა აუდიტორული შემოწმების შედეგები ან სახელმწიფო აუდიტის სამსახურის შეფასებები, საოპერაციო და ფინანსური მონაცემები და ანგარიშები, დაგეგმვისა და შესრულების ანგარიშები და სხვა. ასევე აუდიტორის მიერ ხდება შესამოწმებელ ობიექტთან გასაუბრება. გასაუბრების დროს აუდიტორის მხრიდან ობიექტის მიმართ ხდება აუდიტის მიზნების, აუდიტის მასშტაბის და აუდიტის დასრულების სავარაუდო ვადების გაცნობა. უნდა აღინიშნოს, რომ საანგარიშსწორებო პერიოდში შიდა აუდიტის მიმდინარეობისას, შიდა აუდიტორს ობიექტის მხრიდან არანაირი შეზღუდვა არ ჰქონია.

შიდა აუდიტის სამსახური წლის განმავლობაში დამტკიცებული გეგმა-გრაფიკის მიხედვით ახორციელებს გაცემული რეკომენდაციების შესრულების მონიტორინგს. **შიდა აუდიტის სამსახურის მიერ 2021 წელში გაცემულია 44 რეკომენდაცია, რომლის მონიტორინგიც ჩატარდა 2022 წელს.**

შიდა აუდიტის სამსახურის მიმართ 2022 წელს გაცემულ იქნა 18 რეკომენდაცია გარე აუდიტის მიერ. საიდანაც შესრულდა - 9 რეკომენდაცია, ნაწილობრივ შესრულებულია - 8 და შეუსრულებელია -1 რეკომენდაცია.

შეუსრულებელი რეკომენდაცია ეხება მერიის ეთიკის კოდექსის შექმნას. თუმცა, უნდა აღინიშნოს, რომ მუნიციპალიტეტის მერიის შესაბამისი სამსახურები, საჯარო სამსახურის ბიუროსთან ერთად მუშაობენ ეთიკის კოდექსის შექმნაზე. უნდა აღინიშნოს, რომ როგორც გასულ წლებში ასევე 2022 წელსაც საჯარო აუდიტის ინსტიტუტის და ფინანსთა სამინისტროს ჰარმონიზაციის ცენტრის თაოსნობით რეგულარულად ტარდებოდა ტრენინგები, როგორც ადგილობრივი ისე საზღვარგარეთიდან მოწვეული ტრენერების მონაწილეობით, რაშიც აქტიურად მონაწილეობდა შიდა აუდიტის სამსახური.

**2023 წლის გეგმაში საერთაშორისო სტანდარტების შესაბამისად გათვალისწინებულია ერთი ეფექტიანობის აუდიტის ჩატარება.** ეფექტიანობის აუდიტი არის შიდა აუდიტის ობიექტის მიერ განხორციელებული ღონისძიებების, ოპერაციების, პროგრამების, დაწესებულების ორგანიზაციული მოწყობისა და სისტემების ობიექტური და საიმედო შეფასება მათი ეკონომიურობის, პროდუქტიულობის და ეფექტიანობის პრინციპებთან შესაბამისობის დადგენისა და გაუმჯობესების პოტენციალის გამოვლენის მიზნით.

სიღნაღის მუნიციპალიტეტის მერიის სამართლებრივ უზრუნველყოფას ახდენს მერიის **იურიდიული სამსახური** 2017 წლის 29 დეკემბრიდან შედგება ორი განყოფილებისგან: სამართლებრივი უზრუნველყოფის განყოფილებისა და ზედამხედველობისა და ადგილობრვი მოსაკრებლების ადმინისტრირების განყოფილებისგან.

სამსახურმა ამ პერიოდში მოამზადა **350 კორესპონდენციაზე პასუხი,** მერის ბრძანების 183 პროექტი, კომისიისა და სამუშაო ჯგუფების შექმნის და მასში ცვლილებების შეტანის, თანამშრომელთა საწვავით უზრუნველყოფის, ფინანსური აუდიტის ჩატარების, სამხედრო აღრიცხვის და გაწვევის საშემოდგომო და საგაზაფხულო კომისიის შექმნის, რეზერვისტების რეზერვში ჩარიცხვის, პირველადი სამხედრო აღრიცხვაზე აყვანის, მაღალმთიანი სტატუსის მინიჭების, შეჩერებისა და შეწყვეტის შესახებ, ექსპლუატაცუაში მიღების შესახებ მერის ბრძანების პროექტი, გასცა **86 საჯარო ინფორმაცია** „ზოგადი ადმინისტრაციული კოდექსის“ მე-40 მუხლის მოთხოვნათა დაცვით, მონაწილეობა მიიღო მერიის კომისიების მუშაობაში (სატენდერო კომისია, საპრივატიზაციო კომისია, სააუქცონო კომისია, მაღალმთიან საკითხებზე მომუშავე საბჭოს მუშაობიაში), შეადგინა კომისიის ოქმები. მიიღო მონაწილეობა სასმართლოში სასამართლოს სხდომებზე, მომზადდა ერთი შესაგებელი და ერთი სააპელაციო საჩივარი და გადაიგზავნა შესაბამის სასამართლოში განსახილველად. განიხილა 2 ადმინისტრაციული საჩივარი.

იურიდიულმა სამსახურმა მომაზადა სიღნაღის მუნიციპალიტეტის საკრებულოს ნორმატიული და ინდივიდუალური ადმინისტრაციულ - სამართლებრივი აქტების (დადგენილების და განკარგულებების) პროექტები: „სიღნაღის მუნიციპალიტეტის ავტოპარკის გადანაწილებისა და კლასიფიკაციის წესის დამტკიცების შესახებ“, „სიღნაღის მუნიციპალიტეტის სოციალური დახმარების პროგრამა და მისი გაცემის წესის დამტკიცების შესახებ “ სიღნაღის მუნიციპალიტეტის საკრებულოს 2018 წლის 18 აპრილის N21 დადგენილებაში ცვლილებების შეტანის შესახებ“, „სიღნაღის მუნიციპალიტეტის, მუნიციპალიტეტის მიერ შექმნილი არასამეწარმეო (არაკომერციული) იურიდიული პირების საკუთრებაში და მუნიციპალიტეტის 100%-იანი წილით დაფუძნებული სამეწარმეო იურიდიული პირების კაპიტალში ან/და ბალანსზე რიცხული ქონების ინვენტარიზაციის, ინვენტარიზაციის შედეგად მიღებული ამორტიზებული ან გამოუყენებელი ქონების ჩამოწერისა და განკარგვის წესის დამტკიცების შესახებ“ სიღნაღის მუნიციპალიტეტის საკრებულოს 2015 წლის 17 დეკემბრის N32 დადგენილების ძალადაკარგულად გამოცხადების შესახებ“, „სიღნაღის მუნიციპალიტეტის ტერიტორიაზე მშენებლობის ნებართვისათვის ადგილობრივი მოსაკრებლის განაკვეთის განსაზღვრისა და შეღავათების დადგენის შესახებ “ სიღნაღის მუნიციპალიტეტის საკრებულოს 2014 წლის 22 ოქტომბრის N37 დადგენილებაში ცვლილებების შეტანის შესახებ“, „სიღნაღის მუნიციპალიტეტის ტერიტორიაზე სათამაშო ბიზნესის მოსაკრებლის შემოღების შესახებ“ სიღნაღის მუნიციპალიტეტის საკრებულოს 2017 წლის 27 მარტის N10 დადგენილებაში ცვლილებების შეტანის შესახებ“, „მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) სანებართვო პირობების შესრულების დადასტურების (ექსპლუატაციაში მიღების) თაობაზე აქტის გამოცემის (მასში ცვლილების შეტანის) დაჩქარებული მომსახურების მოსაკრებლის გადახდის წესის და ოდენობის განსაზღვრის შესახებ“, „სიღნაღის მუნიციპალიტეტის საპატიო წოდების და ჯილდოს მინიჭების წესის დამტკიცების შესახებ“, „სიღნაღის მუნიციპალიტეტის ტერიტორიაზე უსახლკარო პირების რეგისტრაციისა და მათი დროებითი საცხოვრისით უზრუნველყოფის წესის დამტკიცების შესახებ“.

იურიდიული სამსახურის ზედამხედველობისა და ადგილობრივი მოსაკრებლების განყოფილება, დებულების შესაბამისად, კომპეტენციის ფარგლებში ასრულებდა სხვადასხვა სახის სამუშაოებს: სამსახურის სპეციალისტებმა შეისწავლეს და მოახდინეს შესაბამისი რეაგირება სამეზობლო დავებზე, მოქალაქეთა განცხადებებსა და სხვადასხვა უწყებიდან შემოსულ წერილებზე, ახორციელებდნენ კონტროლს სიღნაღის მუნიციპალიტეტის საკრებულოსა და მერიის მიღებულ გადაწყვეტილებების შესრულებაზე, მშენებარე შენობა-ნაგებობებზე მშენებლობის დაწყებიდან დასრულებამდე, ფიზიკური და იურიდიული პირების მიერ მუნიციპალიტეტის ტერიტორიაზე გარე იერსახის, კეთილმოწყობის და მიწათსარგებლობის წესების, სანიტარული ნორმების, გარემოს და ბუნებრივი რესურსების დაცვაზე.

კოორდინირებულად მუშაობდნენ ეკონომიკისა და ინფრასტრუქტურის სამსახურის თანამშრომლებთან ერთად. ახდენდნენ რეაგირებას ფიზიკური და იურიდიული პირების მიერ ადმინისტრაციულ სამართალდარღვევათა და ნარჩენების მართვის კოდექსების დარღვევის ფაქტებზე. სამსახურის თანამშრომლების მიერ შედგენილ იქნა ადმინისტრაციულ სამართლდარღვევათა ოქმები, ,,საქართველოს სივრცითი დაგეგმარების, არქიტექტურული და სამშენებლო საქმიანობის კოდექსი’’-ს შესაბამისად. **შემოსული ჯარიმების საერთო თანხა შეადგენს 9 400 ლარს.**

შედგენილი იქნა ადმინისტრაციული სამართალდარღვევათა ოქმები სახელმწიფო მიწის უნებართვო დაკავებისთვის და გადაგზავნილი იქნა სასამართლოში განსახილველად.

 იურიდიული სამსახურის ზედამხედველობისა და ადგილობრივი მოსაკრებლების ადმინისტრირების განყოფილების თანამშრომლების მიერ მიღებულ იქნა **ექსპლუატაციაში 21 ობიექტი.**

განყოფილების თანამშრომლები მონაწილეობდნენ სიღნაღის მუნიციპალიტეტის მერიის მიერ გამოცხადებულ საპრივატიზაციო და აუქციონების კომისიებში, ინსპექტირების ჯგუფის წევრებთან ერთად ახორციელებდნენ სიღნაღის მუნიციპალიტეტის მერიაში გამოცხადებულ ტენდერებში გამარჯვებულ ფიზიკურ თუ იურიდიულ პირებთან დადებული **ხელშეკრულების პირობების შესრულებაზე კონტროლს, ზედამხედველობას და ობიექტის მიღება-ჩაბარებას**. ასევე მუდმივ მონიტორიგს უწევდნენ მუნიციპალიტეტის მასშტაბით მიმდინარე ინფრასტრუქტურული სამუშაოების შესრულებას.

მადლობას გიხდით კოლეგიური დამოკიდებულებისთვის, წარმატებას გისურვებთ თქვენს საქმიანობაში.